TRC กำไร Q3/58 วูบกว่า 30% หลังมีค่าใช้จ่ายเพิ่ม
TRC เผยกำไร Q3/58 ลดลง 34% หลังมีค่าใช้จ่ายในการบริหารและการเงินเพิ่มขึ้น ขณะที่บริษัท สหการวิศวกร จำกัด ซึ่งเป็นบริษัทย่อยมีต้นทุนงานแก้ไขเปลี่ยนแปลงของโครงการหนึ่งเพิ่มขึ้น
11 พ.ย. 2558

บริษัท ทีอาร์ซี คอนสตรัคชั่น จำกัด (มหาชน) หรือ TRC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 62.93 ล้านบาท หรือมีกำไรสุทธิ 0.01 บาทต่อหุ้น ลดลง 34.37% จากช่วงเดียวกันของปีก่อนที่มีกำไรสุทธิ 95.89 ล้านบาท หรือมีกำไรสุทธิ 0.02 บาทต่อหุ้น
อย่างไรก็ตาม งวด 9 เดือน มีกำไรสุทธิ 206.94 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 12.12% จากช่วงเดียวกันของปีก่อนที่มีกำไรสุทธิ 184.57 ล้านบาท หรือมีกำไรสุทธิ 0.04 บาทต่อหุ้น
 
โดยกำไรในไตรมาสดังกล่าวที่ลดลงเนื่องจากบริษัทมีค่าใช้จ่ายในการบริหารและการเงินเพิ่มขึ้น ขณะที่บริษัท สหการวิศวกร จำกัด ซึ่งเป็นบริษัทย่อยมีต้นทุนงานแก้ไขเปลี่ยนแปลงของโครงการหนึ่งเพิ่มขึ้น